section_heading: Radnja
paragraph_text: Nakon što Lea počinje pjevati pjesmu, radnja se vraća u Zagreb 1939. kada veliki glumac i redatelj Tito Strozzi priprema dječju operetu Čudo od djeteta za koju je, na glazbu Josipa Dečija napisao libreto. Mlada Židovka i vrlo talentirana scenska umjetnica Lea Deutsch dobiva glavnu ulogu koja zahtijeva i pjevačke i plesne vježbe. Lea je članica kazališnog ansambla Dječje carstvo koja djeluje u sklopu HNK u Zagrebu. Lein talent prepoznat je to te mjere da je igrala i u nekoliko predstava na velikoj sceni kazališta, ali osobni vrhunac predstavlja ipak glavna uloga u opereti Čudo od djeteta. Kako nije bilo uobičajeno da djeca izvode na velikoj sceni, predstava je trebala dobiti odobrenje strogog intendanta kazališta. Nakon Leine solo izvedbe, intendant i vijeće su bili toliko oduševljeni da su bespogovorno prihvatili predstavu i naručili premijeru za 20 dana.